ಗೌಪ್ಯವಾಗಿ ಎನ್‌ಆರ್‌ಐ ಜೊತೆ ರಾಖಿ ಸಾವಂತ್ ಮದುವೆ: ನಟಿ ಸ್ಪಷ್ಟನೆ

ಮುಂಬೈ: ಬಾಲಿವುಡ್ ಡ್ರಾಮಾ ಕ್ವೀನ್ ರಾಖಿ ಸಾವಂತ್ ಅವರು ಎನ್‌ಆರ್‌ಐ ಯುವಕನ ಜೊತೆ ಮದುವೆ ಆಗಿದ್ದಾರೆ ಎಂಬ ಸುದ್ದಿ ಬಿ-ಟೌನ್‍ನಲ್ಲಿ ಹರಿದಾಡುತ್ತಿತ್ತು. ಈಗ ಈ ಬಗ್ಗೆ ಸ್ವತಃ ರಾಖಿ ಸಾವಂತ್ ಸ್ಪಷ್ಟನೆ ನೀಡಿದ್ದಾರೆ.

ರಾಖಿ ಎನ್‌ಆರ್‌ಐ ಯುವಕನ ಜೊತೆ ಗೌಪ್ಯವಾಗಿ ಮದುವೆ ಆಗಿದ್ದಾರೆ. ಜುಲೈ 28ರಂದು ರಾಖಿ ಮುಂಬೈನ ಜೆ.ಡಬ್ಲೂ ಮ್ಯಾರಿಯಟ್ ಹೋಟೆಲ್‍ನಲ್ಲಿ ದಾಂಪತ್ಯ ಜೀವನಕ್ಕೆ ಕಾಲಿಟ್ಟಿದ್ದಾರೆ. ಅಲ್ಲದೆ ಈ ಮದುವೆಯನ್ನು ಗೌಪ್ಯವಾಗಿಡಲಾಗಿದೆ. ಕೇವಲ 4-5 ಮಂದಿ ಮಾತ್ರ ಮದುವೆಯಲ್ಲಿ ಹಾಜರಿದ್ದರು. ಈ ವಿಷಯ ಯಾರಿಗೂ ಗೊತ್ತಾಗಬಾರದೆಂದು ವರ-ವಧು ಹೋಟಿಲಿನ ಹಾಲ್‍ನಲ್ಲಿ ಮದುವೆಯಾಗುವ ಬದಲು ರೂಮಿನಲ್ಲಿ ಮದುವೆಯಾಗಿದ್ದಾರೆ ಎಂದು ಮ್ಯಾಗಜೀನ್‍ವೊಂದರಲ್ಲಿ ಸುದ್ದಿ ಪ್ರಕಟವಾಗಿತ್ತು.

ಈ ಬಗ್ಗೆ ಮಾಧ್ಯಮದವರು ಪ್ರಶ್ನಿಸಿದ್ದಕ್ಕೆ ರಾಖಿ ಸಾವಂತ್ ಸುದ್ದಿಯನ್ನು ನಿರಾಕರಿಸಿದ್ದರು. ಅಲ್ಲದೆ ನಾನು ಮದುವೆಯಾಗಿಲ್ಲ. ಕೆಲವು ಓಟಿಟಿ ಪ್ಲಾಟ್‍ಫಾರ್ಮ್ ಗೆ ನಾನು ಬ್ರೈಡಲ್ ಲುಕ್‍ನಲ್ಲಿ ಫೋಟೋಶೂಟ್ ಮಾಡಿಸಿದೆ. ಜನರು ನೆಮ್ಮದಿಯಾಗಿ ಬದುಕಲು ಏಕೆ ಬಿಡುತ್ತಿಲ್ಲ ಎಂಬುದು ನನಗೆ ಗೊತ್ತಾಗುತ್ತಿಲ್ಲ ಎಂದು ಹೇಳಿದ್ದರು.

ನಾನು ಜೆ.ಡಬ್ಲೂ ಮ್ಯಾರಿಯಟ್‍ನಲ್ಲಿ ಕ್ಯಾಟಲಾಗ್ ಶೂಟ್ ಮಾಡಿಸಿದ್ದೇನೆ. ಯಾವುದೇ ನಟಿ ಮೆಹೆಂದಿ ಹಾಕಿದ ತಕ್ಷಣ, ಒಂದು ಉಂಗುರ ಧರಿಸಿದ ಅವರಿಗೆ ಮದುವೆ ಆಗಿದೆ. ಆಸ್ಪತ್ರೆಯಿಂದ ಹೊರ ಬಂದರೆ ಅರ್ಬಾಷನ್ ಮಾಡಿಸಿದ್ದಾರೆ. ಇಬ್ಬರ ಜೊತೆ ತಿರುಗಾಡಿದ ತಕ್ಷಣ ಗೌಪ್ಯವಾಗಿ ಅವರ ಜೊತೆ ಮದುವೆ ಆಗಿದ್ದಾರೆ. ಏನು ಇದೆಲ್ಲಾ?. ನಟಿಯರಿಗೆ ಬದುಕಲು ಬಿಡುವುದಿಲ್ಲವೇ? ನಾವು ಹಣೆಯಲ್ಲಿ ಸಿಂಧೂರ ಇಟ್ಟುಕೊಂಡು ಶೂಟಿಂಗ್ ಹಾಗೂ ಸಿರಿಯಲ್ ಕೂಡ ಮಾಡುತ್ತೇವೆ ಎಂದು ರಾಖಿ ಸ್ಪಷ್ಟನೆ ನೀಡಿದ್ದಾರೆ.